巫凱

巫凱（），應天府句容（江苏句容）人。明朝軍事將領。

自幼好学，六歲能赋牡丹诗。十八歲，代父職擔任盧州衛百戶，刚毅通猛，娴于智谋，升至都指揮同知。永樂六年，跟從從英國公張輔平交阯立功，升遼東都指揮使。永樂十一年，召回北京，次年跟隨明成祖北征。宣德年間，以都督僉事佩征虜前將軍印，代朱榮鎮遼東。明英宗登基后，晉升爲都督同知。正統元年（1436年），被兵部尚書王驥彈劾，未獲罪。正統三年（1438年）十二月，病重去世，歸葬遼陽。《明史》（卷174）：“巫凱，句容人。由廬州衛百戶積功至都指揮同知。永樂六年以從英國公張輔平交阯功，遷遼東都指揮使。十一年召帥所部會北京。明年從征沙漠，命先還。凱言諸衛兵宜以三之二守禦，而以其一屯糧，開原市馬悉給本衛乘操。從之。宣宗立，以都督僉事佩征虜前將軍印，代朱榮鎮遼東。時中國人自塞外脫歸者，令悉送京師，俟親屬赴領。凱言遠道往來，恐致失所，阻遠人慕歸心。乃更令有馬及少壯者送京師，余得自便。敵掠西山，凱擊敗之，盡得所掠者，降敕褒勉。帝嘗遣使造舟松花江招諸部。地遠，軍民轉輸大困，多逃亡。會有警，凱力請罷其役，而逃軍入海西諸部者已五百余人。既而造舟役復興，中官阮堯民、都指揮劉清等董之。多不法，致激變。凱劾堯民等，下之吏。英宗登極，進都督同知，上言邊情八事。請厚恤死事者家，益官吏折俸鈔，歲給軍士冬衣布棉，軍中口糧芻粟如舊制，且召商實邊。俱允行。未幾，為兵部尚書王驥所劾。朝廷知凱賢，令凱自陳。並諭廷臣，文武官有罪得實始奏，誣者罪不貸。凱由是得行其誌。正統三年十二月有疾，命醫馳視，未至而卒。凱性剛毅，饒智略，馭眾嚴而有恩。在遼東三十余年，威惠並行，邊務修飭。前後守東陲者，曹義外皆莫及。”

參考書目
《遼陽州志》卷二十一

参考文献

W
K
Category:明朝都督同知